179 



det fremgaar, at Væxten er nøje knyttet til Barnets Ernæring. 

 Hurtigst foregaar den i det første Leveaar, eller saa længe som 

 Barnet dier, lidt langsommere fra ,det andet til det fjerde Aar 

 og atter hurtigt i det femte Aar, efter at Mælketandsættet er 

 fuldt udviklet, hvorpaa det igjen gaar noget langsommere under 

 Udviklingen af det blivende Tandsæt, indtil Opvæxten atter tager 

 stærkere Fart fra det ellevte Aar indtil Pubertetsudviklingen er 

 fuldendt, hvorefter den afsluttes langsomt i Løbet af en halv 

 Snes Aar. Denne almindelige Væxtlov, der hovedsagelig støtter 

 sig til Paglianis 1 ) og Bowditch' 2 ) Arbejder, synes at have 

 fuld Gyldighed for alle europæiske Racers Vedkommende, men 

 er hidtil ikke prøvet med Hensyn til andre. 



Det er almindelig bekjendt, at Kjønsmodenheden i det hele 

 taget indtræder noget tidligere hos de uciviliserede Folkeslag 

 end hos de civiliserede, og det var derfor af megen Interesse 

 at faa oplyst, om det er den, der bestemmer Tidspunktet for 

 Højdevæxtens relative Afslutning, eller omvendt. Forsaavidt som 

 det maa antages, at Vestgrønlænderne i Almindelighed opnaa 

 fuld Kjønsmodenhed tidligere end Europæerne, tyde Under- 

 søgelserne nærmest paa, at disse to vigtige Momenter i Udvik- 

 lingen ere uafhængige af hinanden, idet den omtalte relative 

 Afslutning hos hine ikke indtræder tidligere men snarest lidt 

 senere end hos disse, medens Væxten forøvrigt foregaar efter 

 ganske den samme Lov. 



De hosstaaende grafiske Fremstillinger af Væxtforholdene 

 hos vestgrønlandske Børn sammenlignede med Forholdene hos 

 europæiske — eller rettere nordamerikanske 3 ) — Børn kræver neppe 

 nogen nærmere Forklaring. Overensstemmelsen mellem Kur- 

 verne er umiskjendelig, uagtet de enkelte Aldersklasser ere 

 repræsenterede ved saa faa Individer, at Uregelmæssigheder ikke 

 have kunnet undgaas. Sammenholder man Kurverne for Grøn- 



1 ) On the growth of children. Boston 1877. 



2 ) Sopra alcuni fattori dello sviluppo umano. Arch. p. l'antrop. Firenze 1876. 



3 ) Efter Bowditch. 



12* 



